Ceea ce reclamă spectacolul este eșecul standardelor, nu doar pentru familii – în conexiune indirectă cu realitatea extra-scenică în care se încearcă redefinirea restrictivă a familiei –, ci și pentru relațiile bărbați-femei (Wolfgang este agresiv cu mama lui, care acceptă, căci și căsnicia ei a fost toxică, și cu o iubită ocazională – Cristina Mihăilescu; părinții Fabianei au o căsnicie ratată, pe care mama o îndură cu alcool etc.). Bijutierul (kinky -senzual, Valentin Florea) își consideră cîinele (împăiat, amintind de menajeria din Herr Paul, legendarul spectacol realizat de Afrim, în 2009, tot la Piatra Neamț) a-i fi soție pentru că are control absolut asupra lui și acesta nu îl poate răni („Pentru acest cîine, numai eu exist.